Kate Middleton a suferit o intervenție chirurgicală în urmă cu câteva săptămâni, și anume, o operație abdominală, au transmis reprezentanții Casei Regale a Marii Britanii. Nici până acum nu se cunosc mai multe detalii cu privire la această intervenție.
Ea a fost văzută pentru prima dată săptămâna aceasta, conducând lângă locul în care locuiește cu mama ei Carole Middleton.
Un purtător de cuvânt al Prințului William a declarat pentru revista People: "Se concentrează pe munca lui și nu pe rețelele de socializare".
Acest lucru vine după ce Palatul Kensington a spus că a existat "nebunie pe rețelele sociale", de la operația lui Kate, relatează Mirror .
În aceste momente, Kate Middleton se recuperează, iar în mediul online au apărut extrem de multe de zvonuri. Recuperarea ar dura până în preajma Paștelui, după cum a anunțat Palatul Kensington.
"Concentrarea lui este pe munca sa și nu pe rețelele de socializare. Acest lucru vine după ce Palatul Kensington a spus că a fost nebunie pe rețelele de socializare, de când Kate a fost operată. Termenele furnizate cu privire la șederea în spital a prințesei și revenirea planificată la îndatoririle regale au fost foarte clare încă de la început. Nimic nu s-a schimbat", a spus acesta.
Starea ducesei de sănătate ar fi una bună, după cum a anunțat Familia Regală.
Unchiul lui Kate, Gary Goldsmith a criticat toate zvonurile și teoriile care au apărut după operația ducesei și a spus că soția lui William are nevoie de spațiu.
"Cred că ar trebui să o lase în pace acum, pentru că există un motiv pentru care ei [familia] nu vorbesc despre asta", a spus acesta.
"Cred doar că este fundamental greșit și dacă s-ar întâmpla cu oricine altcineva, s-ar gândi să le dea spațiu. Dar pentru că Kate este Kate, face o treabă atât de bună, încât întotdeauna există interes pentru ea. Ea este numărul unu în familia regală cu un motiv și îi rog pe oameni să îi lase puțin spațiu", a mai precizat el.
Site-ul american TMZ a distribuit în această săptămână fotografii cu Kate, ducesa de Cambridge, care se afla într-un Audi 4X4, în apropierea castelului Windsor.